b'\n_START_ARTICLE_\nDen hemmelige hagen\n_START_PARAGRAPH_\nDen hemmelige hagen (engelsk The Secret Garden) er en roman av Frances Hodgson Burnett, som ble utgitt i 1911. Den regnes som en av barnelitteraturens klassikere._NEWLINE_Romanen handler om den britiske jenta Mary, som vokser opp i India. Etter at foreldrene d\xc3\xb8r av kolera, blir hun sendt til England for \xc3\xa5 bli tatt h\xc3\xa5nd om av sin ukjente og mystiske onkel. P\xc3\xa5 Mistletwaith herreg\xc3\xa5rd utforsker hun huset og hagen sammen med fetteren Colin og Dickon, en ung gutt som er flink med alt naturen har \xc3\xa5 by p\xc3\xa5. Han hjelper Mary og Colin n\xc3\xa5r de begynner \xc3\xa5 vokse fram den hemmelige hagen. Et hovedtema er naturens sunne innvirkning p\xc3\xa5 fysisk og mental helse, og naturbarnets overlegenhet framfor det innestengte barnet._NEWLINE_Romanen ble f\xc3\xb8rste gang utgitt p\xc3\xa5 norsk i 1918, under tittelen Den hemmelighetsfulde have. Den har siden blitt utgitt under tittelen Den hemmelige hagen, sist i Torstein Bugge H\xc3\xb8verstads oversettelse i 2007._NEWLINE_The Secret Garden har blitt filmatisert / dramatisert flere ganger, sist i 1993 av Agnieszka Holland.'